Кои са маршрутите за пътуване?

Има различни маршрути за пътуване.От значение е къде живеете,колко пари имате,колко ви е багажът и какъв планинарски опит и възможности имате.  

През последните години се налага като изходен пункт Сапарева баня.До там можете да стигнете от Дупница или ползвайки някой от микробусите ,които тръгват от Братския център в София /или от друго място-по заявка/.С такъв микробус ще продължите до Паничище и до лифта над х.”Пионерска”.Ако не ползвате организиран транспорт,можете да използвате такси от Сапарева баня или микробус,който обикновено чака влака в Дупница.  

Друг маршрут е от София /автогара Юг/ през Самоков до хижа ”Вада”.От там -около 4 часа до Седемте рилски езера /без да бързате/.Недостатъците са:малкото превозни средства от Самоков до разклона за хижа”Вада”,”изядения” от водата път /около 3 км/ ,носенето на багажа на гръб/теренът не е лек/ и обраслите с клек пътеки,които затрудняват ходенето…Подробности за пътеките можете да видите в сайта ни/видео/.  

Има възможност да отидете от Самоков до Мальовица,а от там по алпийски терен -към езерата.Пътят е дълъг и труден.  

Друга ”екзотична ”възможност е да отидете до Рилския манастир и от там-към езерата.Разликата във височините може да достигне 1500 м.,а пътят е труден и продължителен.Може да ви отнеме дори ден /ако вървите бавно/.Минавал съм го няколко пъти.Не ви препоръчвам такъв ”подвиг в мирно време”.  

Ето полезни линкове: <http://www.turistbg.com/index.php?option=com_content&task=view&id=146&itemid=98>  

<http://rila.bratstvoto.net/video_rila/vada.html>  

<http://rila.bratstvoto.net/video_rila/hijite.html>



